


Z A P I S N I K
33. sjednice Vijeća Mjesnog odbora Gajevo, održane 25. siječnja 2024. u prostorijama Mjesne samouprave Gajevo, Koprivnička ulica 47, s početkom u 19:00 sati

[bookmark: _heading=h.gjdgxs]NAZOČNI ČLANOVI VIJEĆA: Liliana Čuk, Ivan Kartelo, Sanda Malbaša, Sandra Prlenda Perkovac, Tihana Soljankić, Maja Trut, Daniel Vrkljan.
NENAZOČNI ČLANOVI VIJEĆA: Ivan Bubić, Jozo Kosir
OSTALI NAZOČNI: nema

[bookmark: _heading=h.30j0zll]Predsjedava: Tihana Soljankić,  predsjednica Vijeća
Zapisnik vodi: Tihana Soljankić, predsjednica Vijeća
		
Predsjednica Vijeća konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora Gajevo.
	Vijeće jednoglasno, bez izmjene, prihvaća tekst zapisnika 32. sjednice Vijeća od 07. prosinca  2023. godine.
Predsjednica Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda.
Nema prijedloga.
		Vijeće jednoglasno prihvaća dnevni red koji glasi:

DNEVNI RED:
1. Prijedlog programa rada Vijeća Mjesnog odbora Gajevo za 2024.
2. Asfalterski program Mjesnog odbora Gajevo za 2024.
3. Plan potreba za aktivnostima, programima i projektima unapređenja kvalitete života građana na području Mjesnog odbora Gajevo u 2024.
4. Povremeno korištenje prostora Mjesnog odbora Gajevo - HUKA
5. Postava zaštitnih stupića i „new jersey“ elemenata na Horvaćanskoj cesti kod potoka Črnomerec
6. Pitanja, prijedlozi i obavijesti

[bookmark: _heading=h.1fob9te]Ad. 1. Prijedlog programa rada Vijeća Mjesnog odbora Gajevo za 2024.
Članovi Vijeća primili su materijal uz poziv. 
Bez rasprave Vijeće jednoglasno donosi 

P R O G R A M   R A D A
VIJEĆA MJESNOG ODBORA GAJEVO
ZA 2024. GODINU

I. POLAZNE OSNOVE
	Djelovanje Vijeća Mjesnog odbora Gajevo (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture, kvalitete komunalnog standarda, potrebe uređenja naselja, kvalitete stanovanja, 
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta s novom opremom;
5. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
6. stanja sigurnosti i zaštite osoba, imovine i dobara
7. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti;
8. zaštite djece, mladeži, starijih osoba, osoba s posebnim potrebama;
9. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana;
10. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora.
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

	Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2024. godini želi ostvariti sljedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, aktivnosti usmjeriti na zadovoljavanje sveukupnih potreba građana;
2. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);

III. ZADACI I ROKOVI

	Radi postizanja ovih Programom utvrđenih ciljeva, Vijeće će na svojim radnim sjednicama tijekom 2024. godine raspraviti i donijeti odgovarajuće akte, naročito o sljedećim pitanjima:
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba;
2. financijski plan Mjesnog odbora za 2025. i godišnji izvještaj o izvršenju Financijskog plana za 2023.;
3.  raspolaganje imovinom Mjesnog odbora;
4. plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti 
5.  izvješće o radu za 2023. i program rada za 2024.;
6. plan potreba za aktivnostima, programima i projektima unapređenja kvalitete života građana Mjesnog odbora Gajevo u 2024.

Vijeće će, osim navedenog, tijekom 2024. godine provoditi sljedeće aktivnosti:
1. sudjelovati u provođenju civilne zaštite na svom području;
2. provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
3. surađivati s drugim mjesnim odborima na području Gradske četvrti Trešnjevke -jug, osobito sa susjednim mjesnim odborima; 
	4. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora;
5. predlagati Vijeću Gradske četvrti plan potreba za aktivnostima, programima i projektima unapređenja kvalitete života građana koji su od interesa za cijelu Gradsku četvrt i prioritete u njihovoj realizaciji; 
6. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje;
7. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje;
8. predlagati preko Vijeća Gradske četvrti mjere za učinkovitiji rad komunalnih službi;
9. predlagati komunalne aktivnosti Gradske četvrti;
10. informirati o planovima Vijeća Gradske četvrti;
11. analizirati stanje objekta mjesne samouprave na području Mjesnog odbora;
12. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi).
IV. TEKUĆA PITANJA
Vijeće će, osim navedenog, tijekom 2024. godine obavljati i druge poslove utvrđene zakonom, gradskim odlukama i drugim propisima.
Ad. 2. Asfalterski program Mjesnog odbora Gajevo za 2024.
Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.
U raspravi sudjeluju: Sandra Prlenda Perkovac, Tihana Soljankić
Vijeće jednoglasno donosi 
Z A K LJ U Č A K
o asfalterskom programu Mjesnog odbora
Gajevo za 2024.
1. Vijeće Mjesnog odbora Gajevo predlaže asfaltiranje kolnika Ulice Bernarda Vukasa od potoka Vrapčak do Ulice Antuna Stipančića (ne uključujući parkirališna mjesta) kroz Plan malih komunalnih akcija Mjesnog odbora Gajevo u 2024., te mogućnost solidarne raspodjele sredstava na području Gradske četvrti Trešnjevka-jug kroz Plan malih komunalnih akcija Mjesnog odbora Gajevo u 2024..

2. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost te Vijeću Gradske četvrti Trešnjevka-jug.
Ad. 3. Plan potreba za aktivnostima, programima i projektima unapređenja kvalitete života građana na području Mjesnog odbora Gajevo u 2024.
Članovi Vijeća primili su materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Vijeće bez rasprave jednoglasno donosi

	
PLAN 

potreba za aktivnostima, programima i projektima unapređenja kvalitete života građana 

Mjesnog odbora Gajevo u 2024.

	
Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	
Članak 2. 

Planirana sredstva iz članka 1. u Mjesnom odboru, u ukupnom iznosu od  5.000,00 eura, raspoređuju se za sljedeće aktivnosti:

	1. DRUŠTVENI ŽIVOT I KULTURA  

	Naziv aktivnosti 
	Dan Mjesnog odbora 

	Opis aktivnosti  
	prigodni sajam, razmjena stvari, nastupi lokalnih udruga, KUD-ova, zborova, druženje sa vijećnicima, street art oslikavanje, sportske igre za djecu  

	Cilj(evi) aktivnosti 
	predstavljanje lokalnih udruga i njihovog rada građanima

	Datum održavanja
	18.05.2024.

	Procijenjena vrijednost  
	1.800,00 €

	 
	 

	Naziv aktivnosti 
	Svjetski dan kazališta 

	Opis aktivnosti  
	kazališna predstava i kreativna radionica 

	Cilj(evi) aktivnosti 
	promocija kulturne scene malih kazališta 

	Datum održavanja
	27.03.2024.

	Procijenjena vrijednost  
	800,00 €

	 
	 

	Naziv aktivnosti 
	Poetski tren

	Opis aktivnosti  
	projekcija poezije

	Cilj(evi) aktivnosti 
	promocija kulturne scene malih kazališta 

	Datum održavanja
	21.03.2024.

	Procijenjena vrijednost  
	0,00 €

	 

	Naziv aktivnosti 
	Advent 

	Opis aktivnosti  
	prigodni sajam, razmjena stvari, nastupi lokalnih udruga, KUD-ova, zborova, dječja predstava, kreativne radionice, druženje s članovima vijeća  

	Cilj(evi) aktivnosti 
	predstavljanje lokalnih udruga i njihov rad građanima

	Datum održavanja
	14.12.2024.

	Procijenjena vrijednost  
	1.800,00 €

	
	

	 

	2. ODGOJ I OBRAZOVANJE

	Naziv aktivnosti 
	Dan ružičastih majica 

	Opis aktivnosti  
	edukativno predavanje, kreativna radionica, filmske projekcije, prezentacije obrambenih vještina

	Cilj(evi) aktivnosti 
	promocija društvene odgovornosti među mladima predstavljanjem raznih aktivnosti

	Datum održavanja
	28.02.2024.

	Procijenjena vrijednost  
	600,00 €

	 

	3. ZDRAVLJE I PREVENCIJA BOLESTI 

	Naziv aktivnosti 
	Zdravstveno savjetovalište 

	Opis aktivnosti  
	mjerenje krvnog tlaka i šećera 

	Cilj(evi) aktivnosti 
	redovna kontrola zdravlja za umirovljenike 

	Datum održavanja
	19.01.2024.

	Procijenjena vrijednost  
	0,00 €

	Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	Članak 4. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.



	
PRILOG

Razrada pojedinačnih troškova u okviru pojedine aktivnosti 

	1. DRUŠTVENI ŽIVOT I KULTURA

	Naziv aktivnosti
	DAN MJESNOG ODBORA GAJEVO

	Količina
	Roba/Usluga/Rad 
	Cijena
	Napomena

	1
	[bookmark: _GoBack]organizacija manifestacije (kazališna predstava za djecu, nastup zbora, koncert, kreativne radionice, sajam lokalnih udruga, razmjena odjeće i stvari, sportske igre za djecu, street art oslikavanje new jersey blokova, izložba slika ili fotografija)
	1.800,00 €
	CEKATE 

	Naziv aktivnosti
	SVJETSKI DAN KAZALIŠTA 

	Količina
	Roba/Usluga/Rad 
	Cijena
	Napomena

	1
	organizacija manifestacije (kazališna predstava i kreativna radionica)
	800,00 €
	CEKATE

	Naziv aktivnosti
	ADVENT 

	Količina
	Roba/Usluga/Rad 
	Cijena
	Napomena

	1
	organizacija manifestacije (kazališna predstava za djecu, nastup zbora, koncert,kreativne radionice i sajam lokalnih udruga)
	1.800,00 €
	CEKATE 

	

	2. ODGOJ I OBRAZOVANJE

	Naziv aktivnosti
	DAN RUŽIČASTIH MAJICA 

	Količina
	Roba/Usluga/Rad 
	Cijena
	Napomena

	1
	Edukativno predavanje, projekcija edukativnih materijala, prezentacija obrambenih vještina
	600,00 €
	CEKATE 







Ad. 4.Povremeno korištenje prostora Mjesnog odbora Gajevo – HUKA
Članovi Vijeća primili su materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Vijeće bez rasprave jednoglasno donosi

Z A K LJ U Č A K
o stavljanju izvan snage zaključka o povremenom korištenju prostora u objektu Mjesnog odbora Gajevo, Koprivnička ulica 47

1. Stavljaju se izvan snage zaključci o povremenom korištenju prostora u objektu Mjesnog odbora Gajevo, Koprivnička ulica 47, KLASA: 024-08/23-003/1725; URBROJ: 251-13-11-15/004-23-21 i KLASA: 024-08/23-003/1725; URBROJ: 251-13-11-15/004-23-18 od 31. kolovoza 2023.
2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost.

Z A K L J U Č A K
1. Hrvatskoj udruzi kreativnih amatera odobrava se povremeno korištenje prostora u objektu Mjesnog odbora Gajevo, Koprivnička ulica 47, u terminu: srijedom od 10:00 do 12:00 sati (prostorija 19) i teče od 31. siječnja 2024. do 15. srpnja 2024. godine.
2. Prostor iz točke 1. ovog zaključka, Hrvatska udruga kreativnih amatera koristit će bez naknade.
3. Hrvatska udruga kreativnih amatera obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.

Ad. 5. Postava zaštitnih stupića i „new jersey“ elemenata na Horvaćanskoj cesti kod potoka Črnomerec
Članovi Vijeća primili su materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Vijeće bez rasprave jednoglasno donosi
Z A K LJ U Č A K
o postavi zaštitnih stupića i „new jersey“ elemenata na Horvaćanskoj cesti kod potoka Črnomerec

1. Vijeće Mjesnog odbora Gajevo razmatralo je prijedlog predsjednice za kombiniranu postavu zaštitnih stupića i „new jersey“ elemenata na Horvaćanskoj cesti kod potoka Črnomerec kako bi se onemogućilo nepropisno parkiranje i prolaz vozila te povećala sigurnost pješaka.
2. Vijeće traži prijedloge Sektora za promet Gradskog ureda za mjesnu samoupravu, promet, civilnu zaštitu i sigurnost za postavu zaštitnih stupića na Horvaćanskoj cesti kod potoka Črnomerec sa sjeverne strane.
3. Vijeće traži prijedloge Sektora za građenje komunalne infrastrukture i održavanje javnoprometnih površina Gradskog ureda za obnovu, izgradnju, prostorno uređenje, graditeljstvo i komunalne poslove za postavu „new jersey“ elemenata na Horvaćanskoj cesti kod potoka Črnomerec s južne strane.
4. Zaključak dostaviti Gradskom uredu za mjesnu samoupravu, promet, civilnu zaštitu i sigurnost, Sektoru za promet, Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete te Vijeću Gradske četvrti Trešnjevka – jug.

Ad. 6. Pitanja, prijedlozi i obavijesti
Predsjednica informira članove o aktivnostima od protekle sjednice te o narednim događajima.

Budući da se nitko ne javlja na riječ, predsjednica konstatira da je dnevni red iscrpljen i zaključuje sjednicu.

Sjednica završava u 19:20 sati. 

KLASA: 024-08/24-003/216
URBROJ: 251-13-11-15/004-24-2
Zagreb, 25. siječnja 2024.

Zapisnik sastavila:
Tihana Soljankić 		
		
Predsjednica
Vijeća Mjesnog odbora
 Gajevo

Tihana Soljankić



Izvješće o glasovanju na 33. sjednici VMO Gajevo, 25.1.2024.

